CELEX: 62018CN0761
Language: mt
Date: 2018-12-03 00:00:00
Title: Kawża C-761/18 P: Appell ippreżentat fit-3 ta’ Diċembru 2018 minn Päivi Leino-Sandberg mid-digriet mogħti mill-Qorti Ġenerali (Is-Seba’ Awla) fl-20 ta’ Settembru 2018 fil-Kawża T-421/17, Leino-Sandberg vs Il-Parlament

4.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 82/10
            
         
      Appell ippreżentat fit-3 ta’ Diċembru 2018 minn Päivi Leino-Sandberg mid-digriet mogħti mill-Qorti Ġenerali (Is-Seba’ Awla) fl-20 ta’ Settembru 2018 fil-Kawża T-421/17, Leino-Sandberg vs Il-Parlament
      (Kawża C-761/18 P)
      (2019/C 82/10)
      Lingwa tal-kawża: l-Ingliż
      
         Partijiet
      
      
         Appellant: Päivi Leino-Sandberg (rappreżentanti: O. W. Brouwer, advocaat, S. Schubert, Rechtsanwalt)
      
         Parti oħra fil-proċedura: Il-Parlament Ewropew
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tannulla d-digriet tal-Qorti Ġenerali tal-20 ta’ Settembru 2018 fil-Kawża T-421/17;
               
            
                  —
               
               
                  tagħmel użu mis-setgħa tagħha taħt it-tieni sentenza tal-ewwel paragrafu tal-Artikolu 61 tal-Istatut tal-Qorti tal-Ġustizzja biex tagħti sentenza finali fil-kwistjoni, u
               
            
                  —
               
               
                  tordna lill-Parlament Ewropew għall-ispejjeż tal-proċedimenti, inklużi l-ispejjeż tal-intervenjenti kollha.
               
            
         Aggravji u argumenti prinċipali
      
      L-ewwel aggravju: żbalji ta’ liġi fid-digriet ikkontestat fejn jgħid li ma hemmx iżjed skop għall-azzjoni, u għalhekk ma hemmx bżonn li tingħata deċiżjoni. L-appellant isostni li d-digriet ikkontestat bi żball ma japplikax it-test legali stabbilit fil-Kawża C-57/16 P, Client Earth vs Il-Kummissjoni (EU:C:2018:660) li skontu imissu kkonkluda li billi l-Parlament Ewropew ma rtirax id-deċiżjoni kkontestata, l-iskop tal-azzjoni baqa’.
      It-tieni aggravju: żbalji ta’ liġi u ta’ proċedura fid-digriet ikkontestat fejn jgħid li ma hemmx iktar interess li jinbdew il-proċedimenti. L-appellant isostni li d-digriet ikkontestat japplika b’mod żbaljat it-test legali mniżżel fil-ġurisprudenza stabbilita, inkluż il-Kawża C-57/16 P, fejn kien imissu kkonkluda li l-illegalità tista’ terġa’ sseħħ fil-futur, indipendentement miċ-ċirkustanzi partikolari tal-każ, u li għalhekk baqa’ l-interess li jinbdew proċedimenti.